Valóban, te vagy mindennek a változatlan esszenciája.
Te vagy a mozdulatlan Egység,
te vagy a határtalan szabadság.
Válj tudatossá az oszthatatlan Önvalóról
Válj tudatossá az oszthatatlan Önvalóról,
szabadulj meg a ragaszkodásoktól,
légy boldog és szabad.
Valóban te vagy mindennek a változatlan esszenciája.
Te vagy a mozdulatlan Egység,
te vagy a határtalan szabadság.
Nincs benned sem ragaszkodás, sem ellenszenv
miért aggódsz hát és miért adod meg magad a vágynak?
Az összes szentírás egyértelműen kijelenti,
hogy a tiszta, forma nélküli, differenciálatlan Valóság az esszenciája valamennyi formának.
Nincs semmi kétség efelől.
Értsd meg, minden forma, csak átmeneti megnyilvánulás.
Csak a forma nélküli esszencia létezik örökké.
Ha egyszer felismerted ezt az Igazságot,
nincs szükség több újjászületésre.
A kijelentés: "Te Az vagy", megerősíti igaz Önvalód valóságát.
A kijelentés: "Sem ez, sem ez.", tagadja az öt őselem valóságát.
Mindenki az Önvalóval azonos.
Te vagy minden.
A töretlen egész.
A gondolkodó, és a gondolat még csak nem is léteznek.
Ó, elme, hogy gondolkodhatsz tovább ilyen szégyentelenül?
Te vagy az a tiszta és változatlan esszencia.
Nincs tested, sem születésed, sem halálod.
Hogy létezhetne hát számodra bármi olyasmi mint a káprázat?
Hogy létezhetne illúzió az Önvaló számára?
Nincs kezdetem, közepem vagy végem.
Soha nem voltam és nem is leszek soha a kötöttségek rabja.
A természetem szeplőtelen, én vagyok a tisztaság maga. Ez bizonyosság számomra.
Miért könnyezel, ó, elme, miért sírsz?
Legyen ez a hozzáállásod: az Önvaló vagyok.
Ó, kedvesem, haladd meg a sokféleséget, idd az Egyég isteni nektárját.
Nem rendelkezel intelligenciával, sem tudatlansággal, sem e kettő keverékével.
Te magad vagy az intelligencia, intelligencia, mely soha nem szűnik meg, soha nem jár tévúton.
Az összes kötelesség, vagyon és gyönyör, a megszabadulás, az öszes ember, s a világ dolgai, mindez a jógi szemében olyan, mint egy sivatagi délibáb csalóka vize.
Nincs születésem, nincs halálom, nincsenek kötelességeim.
Soha nem tettem semmit, sem jót, sem rosszat.
Én egyesegyedül Brahman vagyok ,az Abszolút, túl minden minőségen túl.
Hogy létezhetne rabság vagy megszabadulás számomra.
Nincs bennem semmiféle olyan tisztátalanság, mint amilyen a ragaszkodás.
Számomra nem létezik testi fájdalom.
Értsd meg, hogy én vagyok az Önvaló, én vagyok az Egység, mérhetetlen vagyok, mint a tér, mint felettünk az ég.
Ó elme, barátom, mi végre a sok beszéd?
Ó, elme, barátom, mindez világossá vált:
Te vagy a Végső Valóság, határtalan vagy, mint a tér.